Današnja tema na satu razrednika nam je OSOBNA ODGOVORNOST ZA ZDRAVLJE I ODGOVORNO PONAŠANJE.

Pročitajte istinitu priču.

*Mirko i ja znamo se od rođenja. Najbolji smo prijatelji. Odrastali smo sve proživljavajući zajedno. Zajedno učili, zajedno trenirali u Školskom sportskom klubu. Bili smo uzorni.*

*Kad smo prije tri godine krenuli u peti razred, u nama se nešto promijenilo.*

*Nisu nas više veselili mamini kolači, sokovi, igre, prijatelji iz razreda. Stariji dečki pozivali su nas na „tulume“ na koje smo odlazili. Nudili su nam cigarete i alkoholna pića kako bi se opustili. Da bi bili kao i oni, počeli smo paliti cigarete i piti alkohol. Mislili smo da smo „face“. Naši prijatelji iz razreda kad bi se vraćali s večernjeg treninga, viđali su nas s cigaretom i pićem u ruci. Prozvali su nas Cigalkovi i sve se manje s nama družili jer su nas se bojali. Jednog vrućeg sparnog dana, Mirko je došao pred moju zgradu i pozvonio mi. To je bio naš znak da dođem u park. Sjeli smo na naslon klupe. Zapalili cigaretu. Mirko je iz džepa izvadio piće koje smo pili. Ugledali smo vrtuljak. Sjeli na njega i počeli se vrtjeti, vrtjeti. Zadnje čega se sjećam bio je zvuk sirene.*

Mirko Zo.

*Je li priča vesela ili tužna? Što se dogodilo dječacima iz priče? Zbog čega?*

*Tko je tome kriv? Kako su oni mogli drugačije postupiti?*

*Da su postupili drugačije, što bi izgubili*? *Jesu li im oni bili pravi prijatelji? Po čemu smo to saznali? A što bi zadržali?* *Koga su još svojim ponašanjem povrijedili?*

I zapamtite, *svatko od nas ima mogućnost izbora ponašanja i odgovoran je za svoje postupke.*